OzLabs/hebrew-wiki-articles huggingface dataset:
גלן מוס

גלן רוברט מוס (באנגלית: Glen Robert Moss; נולד ב-19 בינואר 1983) הוא כדורגלן עבר ניו זילנדי, ששיחק בעמדת השוער.

==קריירת מועדונים==
מוס התחיל את הקריירה שלו בקבוצת גולד קואסט יונייטד, ממנה עבר לסידני אולימפיק. בהמשך שיחק גם בסטנמור הווקס ובוניריג ויית' איגלס.

בקיץ , מוס חתם בניו זילנד קנייגס, לקראת העונה הראשונה של ליגת העל האוסטרלית, מוס פתח 7 פעמים במדי הקבוצה ונכנס פעמיים כמחליף.

בקיץ , מוס חתם בדינמו בוקרשט מליגת העל הרומנית. ב-13 ביולי, מוס ערך את הופעת הבכורה שלו בקבוצה בניצחון 0-4 נגד היברניאנס מליגת העל המלטזית במסגרת מוקדמות גביע אופ"א. וכעבור שבועיים, ערך את הופעת הבכורה שלו בליגה בניצחון 1-2 נגד נציונלה בוקרשט. זו הייתה גם הופעתו היחידה בליגה במועדון, ובסיום העונה עזב את דינמו.

באוגוסט מוס חזר לניו זילנד וחתם על לשנתיים בוולינגטון פיניקס, מליגת העל האוסטרלית. ב-26 באוגוסט, מוס ערך את הופעת הבכורה שלו בקבוצה בתיקו 2-2 נגד מלבורן ויקטורי. בעונת היה השוער הראשון של וולינגטון ואחרי המחזור ה-5 איבד את מקומו בהרכב, אך חזר להרכב במחזור ה-14.

בקיץ , מוס חתם במלבורן ויקטורי, במדיה רשם 14 הופעות בהרכב ולאחר מכן איבד את מקומו בהרכב.

ב-9 ביולי 2010, מוס חתם לשנתיים בגולד קואסט יונייטד. בגולד קואסט, מוס חזר להפגין יכולת גבוהה שבאה ליידי ביטוי בכך שרק שוער אחד ספג פחות ממנו לאורך העונה.

ב-28 במרץ 2012, מוס חזר לוולינגטון פיניקס וחתם לשלוש שנים במועדון. החוזה נכנס לתוקף עם סיום העונה. ב-17 בפברואר 2013, מוס ערך את הופעת החזרה שלו בקבוצה בהפסד 2-0 לבריזביין רואר. ב-9 בפברואר 2017, ערך את הופעתו ה-200 בליגה והפך לכדורגלן ה-18 שעושה זאת.

ב-15 במאי 2017, מוס חתם בניוקאסל ג'טס. ב-23 בנובמבר, מוס ערך את הופעת הבכורה שלו בקבוצה במשחק הליגה נגד מלבורן ויקטורי. מוס המשיך לעמוד בשערה של ניוקאסל למשך חודשיים, אז החלים ג'יימי דאנקן מפציעה ומוס חזר לספסל. בעונת , מוס הפך לשוער הראשון לאחר עזיבתו של דאנקן. ב-10 בינואר 2020, מוס נפצע במהלך המשחק נגד סידני והוחלף. ב-23 במרץ, ערך את הופעתו ה-250 בקבוצה שהייתה גם המשחק האחרון שלו בקריירה.

==קריירה בינלאומית==
מוס גדל באוסטרליה, אך פרץ לתודעה בניו זילנד בזכות מידע עקב מוצאו שהעניק לכתב שסיקר את אולימפיאדת סידני. כעבור שנתיים, הצטרף לנבחרת הנוער של ניו זילנד וכעבור שנתיים הצטרף לנבחרת עד גיל 23.

באוקטובר , מוס זומן לראשונה לסגל הנבחרת הבוגרת לקראת משחק ידידות נגד , אך לא רשם דקות משחק במשחק זה. ב-19 בפברואר 2006, מוס ערך את הופעת הבכורה שלו בנבחרת בניצחון 0-1 נגד . מוס השתתף עם הנבחרת בגביע אוקיאניה לאומות 2004, גביע אוקיאניה לאומות 2008, גביע הקונפדרציות 2009, מונדיאל 2010, גביע אוקיאניה לאומות 2012 וגביע הקונפדרציות 2017. מוס רשם 29 הופעות במדי הנבחרת.

==קישורים חיצוניים==

קטגוריה:כדורגלנים ניו זילנדים
קטגוריה:שוערי כדורגל ניו זילנדים
קטגוריה:כדורגלני דינמו בוקרשט
קטגוריה:כדורגלני וולינגטון פיניקס
קטגוריה:כדורגלני מלבורן ויקטורי
קטגוריה:כדורגלני ניוקאסל ג'טס
קטגוריה:כדורגלני נבחרת ניו זילנד
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני גביע הקונפדרציות 2017
קטגוריה:ניו זילנדים שנולדו ב-1983
SpaceX Crew-2

SpaceX Crew-2 (ידועה גם בשם USCV-2) היא המשימה המבצעית השנייה של החללית דרגון C206 אנדוור מתוצרת SpaceX כחלק מהתוכנית המאוישת המסחרית של נאס"א, והטיסה השלישית בסך הכל של חללית מדגם דרגון 2. המשימה שוגרה ב-23 באפריל 2021 על גבי משגר הפאלקון 9 מכן שיגור 39A שבמרכז החלל קנדי. בצוות המשימה שני אסטרונאוטים אמריקאים בשירות נאס"א; שיין קימברו ומייגן מקארת'ור, יחד עם היפני אקיהקו הושידה בשירות הסוכנות היפנית לחקר החלל ותומא פסקה הצרפתי בשירות סוכנות החלל האירופית.

צוות SpaceX Crew-2 הצטרף למשלחת מס' 65 לתחנת החלל הבין-לאומית. בשיגור משימה זו נעשה שימוש חוזר בחומרה; חללית הדרגון (מספר סידורי C206) נשאה לפני כן את צוות משימת SpaceX Demo-2. כמו כן זוהי המשימה המאוישת הראשונה ששוגרה בעזרת שלב ממשגר משומש; השלב הראשון ממשגר הפאלקון 9 (מספר סידורי B1061.2) אשר שיגר את משימה זו, שיגר בעברו את משימת SpaceX Crew-1. ב-9 בנובמבר 2021, בתום 199 ימי משימה, חללית חזרה לכדור הארץ בצניחה למימי האוקיינוס האטלנטי אל מול חופי פלורידה.

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| שיין קימברו, נאס"א טיסת חלל שלישית
|-
! valign="center"| טייסת
| align="center"| מייגן מקארתור, נאס"א טיסת חלל שנייה
|-
! valign="center"| מומחה משימה 1
| align="center"| אקיהקו הושידה, JAXA טיסת חלל שלישית
|-
! valign="center"| מומחה משימה 2
| align="center"| תומא פסקה, סוכנות החלל האירופית טיסת חלל שנייה
|}

צוות המשימה הורכב כולו מאסטרונאוטים ותיקים אשר טסו בעברם לחלל, אם כי עבור מייגן מקארתור הייתה זו הפעם הראשונה בתחנת החלל הבינלאומית לאחר שטיסתה הקודמת, STS-125, הייתה אל טלסקופ החלל האבל. בעת השיגור, מקארתור גם ישבה באותו המושב בו ישב בעלה, בוב בנקן במשימת SpaceX Demo-2. שיין קימברו טס לפני כן לחלל פעמיים במשימות STS-126 וסויוז MS-02. אקיהקו הושידה אשר טס גם הוא לפני כן במשימות STS-124 וסויוז TMA-05M, שימש כמפקד תחנת החלל הבינלאומית בעת שהותם. עבור תומא פסקה הצרפתי הייתה זו טיסתו השנייה אל תחנת החלל הבינלאומית.

===צוות גיבוי===
* מטיאס מאורר 
* סטושי פוריקבה 

==משימה==
ב-23 באפריל 2021, חללית הדרגון C206 אנדוור ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1061.2) נחת בחזרה על פלטפורמה צפה באוקיינוס האטלנטי. 23 שעות לאחר השיגור, עגנה חללית אל מודול הרמוני שבתחנת החלל הבינלאומית. במהלך משימתם בת ששת החודשים היו חברי משלחת מס' 65 לתחנת החלל הבין-לאומית בפיקוד שאנון ווקר ולאחר סיום פעילותה היו חלק של משלחת מס' 66 בפיקוד תומא פסקה.

ב-21 באפריל בוצע שינוי מיקום עגינה של החללית.

לאחר השלמת תנתוכנית החלו הכנות לניתוק החללית מתחנת החלל. 

ב-9 בנובמבר 2021, בתום 199 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.

==קישורים חיצוניים==

* [https://www.nasa.gov/specials/ccp-press-kit/main.html התוכנית המאוישת המסחרית], באתר הרשמי של נאס"א
* [https://www.nasa.gov/wp-content/uploads/2021/11/crew-2_mission_overview.pdf המשימה באתר נאס"א]
* [http://www.spacefacts.de/mission/english/crew-2.htm תיאור המשימה]

==הערות שוליים==

קטגוריה:דרגון 2
קטגוריה:התוכנית המאוישת המסחרית
קטגוריה:2021 בארצות הברית
הליודורוס איש אמסה

כתב יד של "אתיופיקה". ונציה, Biblioteca Nazionale Marciana.
הליודורוס איש אמסה (ביוונית: Ἡλιόδωρος ὁ Ἐμεσηνός) הוא מחבר הרומן היווני העתיק "אתיופיקה" (Aethiopica, Αἰθιοπικά, איתיופיקה) או "תיאגנס וכריקליאה" (Θεαγένης καὶ Χαρίκλεια), שתוארך לשנות ה-220 או ה-370 לספירה.

== זיהוי ==
הסופר מזהה את עצמו בסוף יצירתו כ.

העיר אמסה שבסוריה הייתה מקום פולחנו המקורי של אלאגבאלוס , אל שמש ערבי-רומי, וייתכן כי הביטוי "מגזע השמש" הוא בבחינת טענה לכהונה בירושה. אולם לקישור האישי שנעשה כאן בין הסופר להליוס יש גם מטרה ספרותית.

סוקרטס מקונסטנטינופול (המאה ה-5) מזהה את מחבר ה"אתיופיקה" עם אדם בשם הליודורוס, בישוף של טריקה בתסאליה, אולם השם "" היה נפוץ. במאה ה-14 ההיסטוריון ניקפורוס קליסטוס קסנטופולוס הרחיב את הנרטיב הזה וייחס את כתיבת היצירה לשנותיו המוקדמות של הבישוף הזה, לפני שנעשה נוצרי, וכאשר הוא אולץ להתנער ממנה או להתפטר מכהונתו כבישוף, הוא בחר בהתפטרות. אולם רוב החוקרים דוחים את הזיהוי הזה, והמסורת המאוחרת שלפיה הליודורוס הפך לבישוף נוצרי היא ככל הנראה בדיונית.

==סגנון==
נראה כי הומרוס ואוריפידס היו הסופרים האהובים על הליודורוס, ואותו עצמו חיקו סופרים צרפתים, איטלקים וספרדים.

==קישורים חיצוניים==
* [https://www.gutenberg.org/ebooks/55406 הרומן היווני של הליודורוס] 
* [https://www.elfinspell.com/HeliodorusMyIntro.html Æthiopica by Heliodorus], תרגום לאנגלית משנת 1587
* 
* 

==הערות שוליים==

קטגוריה:סופרים
קטגוריה:מחברים כותבי יוונית
קטגוריה:אישים שחיו במאה ה-3
קטגוריה:אישים שחיו במאה ה-4
ריאן מייסון

ריאן גלן מייסון (באנגלית: Ryan Glen Mason; נולד ב-13 ביוני 1991) הוא כדורגלן עבר בריטי ששיחק בתפקיד הקשר, המשמש כיום כמאמן כדורגל.

==קריירה==
=== קריירת מועדונים ===
מייסון נולד באנפילד, לונדון. הוא למד בבית הספר צ'סהאנט והיה אלוף המחוז במשוכות.

מייסון הצטרף לאקדמיה של טוטנהאם הוטספור בגיל 8, לפני שחתם על חוזה מקצועי במועדון באוגוסט 2008. הוא ערך את הופעת הבכורה שלו בפעם הראשונה בשלבי העלייה לגביע אופ"א ב-27 בנובמבר 2008, ונכנס בתוספת הזמן כמחליף במקום דייוויד בנטלי כשהתוצאה הייתה 0–1 נגד המועדון הולנדי NEC. במהלך עונת 2008–2009 הוא עמד בראש טבלת הניקוד של האקדמיה עם 29 שערים ב-31 משחקים כאשר טוטנהאם סיימה כסגנית אלופת הפרמייר ליג.

לאחר קמפיין מאכזב בעונת 2015–2016 עם שמונה משחקי ליגה בלבד, מייסון נרכש על ידי האל סיטי ב-30 באוגוסט 2016, תמורת תשלום שמוערך סביב 13 מיליון ליש"ט, שיא מועדון באותה תקופה. הוא ערך את הופעת הבכורה שלו בחוץ בברנלי כאשר עלה מהספסל להחליף את דייוויד מיילר אחרי 73 דקות משחק. הוא כבש את השער הראשון שלו בהאל סיטי בניצחון 2–1 בגביע ה-EFL על סטוק סיטי ב-21 בספטמבר 2016. ב-22 בינואר 2017, במשחק הפרמייר-ליג נגד צ'לסי, סבל מייסון מגולגולת שבורה שדרשה ניתוח, אחרי התנגשות ראשים עם המגן גארי קייהיל.

מייסון עבר ניתוח מוצלח, ובמהלך שאר שנת 2017 עבר תהליך שיקום בניסיון לחזור לשחק. לאחר הניתוח היו בגולגולתו 14 לוחות מתכת, עם 28 ברגים שהחזיקו אותם במקום. היו לו גם 45 סיכות וצלקת בגודל שישה אינץ' על ראשו. ב-13 בפברואר 2018 אושר כי בשל סיכונים הקשורים למידת הפציעה של מייסון, הוא יפרוש מכדורגל מקצועני.

===קריירת אימון===
מייסון הצטרף לצוות האימון של טוטנהאם הוטספור באפריל 2018. בפברואר 2019 הוא הציע כי יש לאסור על שימוש בנגיחות לילדים. הוא מונה למאמן האקדמיה הרשמי של קבוצת ליגת הנוער של אופ"א עד גיל 19 ביולי 2019, ולאחר מכן לאחראי פיתוח השחקנים (בקבוצות הגיל U-17 עד U-23) באוגוסט 2020.

ב-19 באפריל 2021, בעקבות פיטוריו של ז'וזה מוריניו כמאמן ראשי, מייסון נקרא להיות המאמן הראשי הזמני של טוטנהאם עד סוף העונה. בגיל 29 הוא הפך לאיש הצעיר ביותר שאימן אי פעם קבוצה בפרמייר ליג. מייסון ניצח את משחקו הראשון כמאמן טוטנהאם, בניצחון 1–2 על סאות'המפטון בבית ב-21 באפריל. ארבעה ימים לאחר מכן, ב-25 באפריל, הפסיד מייסון עם קבוצתו בגמר גביע הליגה האנגלי מול מנצ'סטר סיטי בתוצאה 0–1 וסיים כסגנית האלופה.

מייסון לא המשיך לעונת 2021/22, ואת מקומו תפס נונו אספיריטו סנטו.

==חיים אישיים==
מייסון נשוי לרייצ'ל פיטרס. לזוג יש בן ובת.

== קישורים חיצוניים ==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני טוטנהאם הוטספר
קטגוריה:כדורגלני מילוול
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני טוטנהאם הוטספר
קטגוריה:כדורגלני האל סיטי
קטגוריה:בריטים שנולדו ב-1991
הרצל לילנבלום

הרצל לילנבלום הוא אלבום הסולו ה-14 (ה-13 בעברית) של הזמר-יוצר שלום חנוך, בשיתוף המוזיקאים משה לוי ואלי מגן, שיצא באפריל 2021. בחלק מהשירים מצטרף תמיר מוסקט. חלק הארי של האלבום הוקלט חי בסלון ביתו של שלום חנוך.

לאלבום קדם סינגל, "שלטון", אך מבין שירי האלבום עצמו אף שיר לא יצא כסינגל. חלק מהשירים בוצעו קודם לפרסומם באלבום במופעי "יציאה" על ידי חנוך ולוי.

תמיר מוסקט הצטרף כמפיק לקראת סוף תהליך החזרות.

==רשימת השירים==

==משתתפים==
* שלום חנוך - עיבודים, הפקה מוזיקלית, שירה וגיטרה אקוסטית
* משה לוי - עיבודים, הפקה מוזיקלית, פסנתר, אקורדיון, פנדר רודס, אורגן המונד, קלווינט, סינתיסייזר וקולות
* אלי מגן - עיבודים, הפקה מוזיקלית, שירה וקונטרבס
* תמיר מוסקט - תופים, כלי הקשה וסמפלר, מיקס ("הרצל לילנבלום")
* רומי חנוך - קולות

==קישורים חיצוניים==

== הערות שוליים ==

קטגוריה:אלבומי 2021
קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומים שהופקו על ידי שלום חנוך
קטגוריה:אלבומי חברת NMC יונייטד אנטרטיינמנט
ארבה רובוטיקס

ארבה רובוטיקס בע"מ היא חברת הזנק ישראלית, העוסקת בפיתוח מכ"ם למכוניות אוטונומיות.

==היסטוריה==
ארבה רובוטיקס הוקמה בנובמבר 2015 על ידי קובי מרנקו (מנכ"ל החברה), ד"ר נועם ארקינד (CTO) ועוז פיקסמן (מנהל תפעול ראשי). תחילה עסקה בפיתוח מכ"ם לרחפנים, שנועד למנוע התנגשויות ביניהם. בשנת 2017 עברה החברה לתחום המכ"ם לרכב אוטונומי, והתאימה לכך את המכ"ם שפיתחה. באותה שנה גייסה החברה 10 מיליון דולר, בהמשך ל-13 מיליון דולר שגייסה קודם לכן. בתחילת 2019 הציגה החברה גרסת בטא של המכ"ם שפותח, שהוא מערכת על שבב, המציג תמונה תלת-ממדית של סביבת הרכב ומידע על מהירות העצמים בסביבה זו, ומתאפיין ברזולוציה גבוהה שתורמת לאמינות התמונה שהוא מספק.

במרץ 2021 פורסם שהחברה תתמזג עם חברת ספאק הנסחרת בנאסד"ק, לפי שווי של 723 מיליון דולר. החברה החלה להיסחר בנאסד"ק ב-8 באוקטובר 2021. ממאי 2024 החברה נסחרת גם בבורסה לניירות ערך בתל אביב.

באפריל 2021 הודיעה החברה על חוזה למכירה, במהלך חמש שנים, של 400 אלף יחידות של המכ"ם שפיתחה, לחברת AutoX הסינית, המפתחת מונית אוטונומית.

==קישורים חיצוניים==
* 

* 
* 

==הערות שוליים==

קטגוריה:תעשיית אלקטרוניקה בישראל
קטגוריה:תעשיית רכב בישראל
קטגוריה:תל אביב-יפו: חברות
קטגוריה:ישראל: חברות שהוקמו ב-2015
קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות הנסחרות בנאסד"ק
קטגוריה:חברות ישראליות הנסחרות ביותר מבורסה אחת
אינוויז טכנולוגיות

אינוויז טכנולוגיות בע"מ (באנגלית: Innoviz Technologies Ltd) היא חברת הזנק ישראלית, העוסקת בפיתוח ובייצור של חיישני לידאר למכוניות אוטונומיות.
== היסטוריה ==
אינוויז טכנולוגיות הוקמה בינואר 2016 על ידי עומר כילף (מנכ"ל), אורן רוזנצוויג (מנהל עסקים ראשי), אורן בוסקילה (מנהל מו"פ ראשי) ועמית שטיינברג, כולם יוצאי יחידה 81 של אגף המודיעין.

החברה עוסקת בפיתוח וייצור של חיישני לידאר מצב מוצק (HD-SSL - High Definition Solid State Lidar) למכוניות אוטונומיות.
===גיוס הון והנפקה===
באוגוסט 2016 השלימה החברה גיוס ראשון של 9 מיליון דולר. בספטמבר 2017 גייסה החברה 65 מיליון דולר, וכעבור פחות מחודשיים גייסה עוד 8 מיליון דולר. באפריל 2018 הגיעה החברה להסכם עם חברת BMW על התקנת חיישני InnovizOne במכוניותיה. ב-2018 זכתה החברה בפרס אטלס. בינואר 2019 הגיעה החברה להסכם עם יצרנית הרכיבים לרכב, הארמן אינטרנשיונל, על שילוב מוצרי אינוויז במערכות של הארמן לשוק הרכב. במרץ 2019 גייסה עוד 132 מיליון דולר, ובשנה זו החלה בייצור InnovizOne, המיועד למכוניות אוטונומיות מרמה 3 ומעלה. ביוני 2019 גייסה עוד 38 מיליון דולר. בסה"כ הגיעו גיוסי ההון ל-252 מיליון דולר.

באפריל 2021 הכריזה החברה על חיישן InnovizTwo, הפועל יחד עם התוכנה InnovizAPP.

באפריל 2021 השלימה החברה מיזוג עם חברת ספאק בשם קולקטיב גרות' (Collective Growth) לפי שווי שוק של 1.4 מיליארד דולר, והחלה להיסחר בנאסד"ק ב-6 באפריל 2021. ליו"ר דירקטוריון החברה מונה עמיחי שטיינברג, לשעבר מנכ"ל אורבוטק.
===שיתופי פעולה===
במאי 2022 החברה חתמה על חוזה לאספקת חיישני לידאר מתוצרתה בסכום של ארבעה מיליארד דולר על-פני שמונה שנים לקבוצת פולקסווגן.

==קישורים חיצוניים==
* 

==הערות שוליים==

קטגוריה:תעשיית אלקטרוניקה בישראל
קטגוריה:תעשיית רכב בישראל
קטגוריה:ראש העין: חברות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2016
מחוז טנגה

מחוז טנגה (בסוואהילי: Mkoa wa Tanga) הוא אחד מ-31 המחוזות המנהליים של טנזניה. המחוז גובל במחוז קילימנג'רו בצפון, מחוז מניארה במערב, ובמחוזות מורוגורו ופוואני בדרום. האוקיינוס ההודי מהווה את גבולו המזרחי של המחוז.

מספר התושבים במחוז, המשתרע על גבי 27,348 קמ"ר, עומד על כ-2 מיליון איש. טנגה הוא המחוז הרביעי בצפיפותו בטנזניה, אחרי מטווארה, קילימנג'רו ומוואנזה.

== היסטוריה ==
ליד הכפר טונגוני, 20 ק"מ דרומית לעיר טנגה, נמצאו חורבות של יישוב קדום באותו שם, המתוארך למאות 13 עד 16. במקום נמצאו מסגדים, קברים ומבנים המתוארכים למאות ה-18 וה-19. טונגוני הוא מונח סוואהילי שמשמעותו מקום עם חורבות, או 'מקום נטוש'. תושבי המקום כינו במהלך השנים את המקום "סיטאהאבו", בסוואהילי - "כאן טוב יותר משם".

== נפות ==
המחוז מחולק ל-10 נפות.

נפות מחוז טנגה
{| class="wikitable"
|+נפות מחוז טנגה
!נפה
!אוכלוסייה (נכון לשנת 2012)
|-
|הנדני
|276,646
|-
|הנדני (עיר)
|79,056
|-
|קלינדי
|236,833
|-
|קורוגווה
|242,038
|-
|קורוגווה (עיר)
|68,308
|-
|לושוטו
|492,441
|-
|מוהזה
|204,461
|-
|מקינגה
|118,065
|-
|פנגני
|54,025
|-
|טאנגה
|273,332
|-
|סה"כ
|2,045,205
|}

== כלכלה ==
כלכלת מחוז טנגה מבוססת על תחום הדיג, החקלאות, התיירות, תעשיית הכרייה והמסחר. ענפי התעשייה כוללים טקסטיל, עיבוד יבולים, במיוחד סיסל ותה, מוצרי עץ וכמו כן ייצור נייר. ענפי ייצור אחרים אחרים כוללים עיבוד פלדה וברזל.

== קישורים חיצוניים ==

* 

== הערות שוליים ==

טנגה
זהירות כלב בחצר

House of the Tragic Poet}} ב[[פומפיי, איטליה, המאה השנייה לפני הספירה]]
פסיפס ב[[פומפיי]]
שלט אזהרה ב[[ליון, צרפת]]
שלט אזהרה ב[[טוקיו, יפן]]
זהירות כלב בחצר הוא שלט אזהרה, המצביע על כך שכלב מסוכן נמצא בתוך החצר. ניתן להציב שלטים כאלה כדי להרתיע פורצים, גם אם אין כלב.<ref></ref><ref></ref>

== היסטוריה ==
שילטי אזהרה מסוג זה נמצאו במבנים רומאיים עתיקים כמו בית המשורר הטרגי בפומפיי, שבכניסה אליו פסיפס עם ציור כלב. יש הסבורים כי אזהרות אלו נועדו למנוע ממבקרים מלדרוך בטעות על כלבים קטנים ועדינים מסוג גרייהאונד איטלקי.<ref></ref>

== חוק ==
על פי החוק האנגלי, הצבת שלט כזה אינה פוטרת את בעל הכלב מאחריות לכל היזק שעלול להיגרם לאנשים שהותקפו על ידי הכלב.<ref></ref><ref></ref> במקרים רבים, שלטי אבטחה משלבים באותו שילוט גם אזהרות טלוויזיה במעגל סגור וגם אזהרות כלב שמירה.<ref></ref>

על פי החוק להסדרת הפיקוח על כלבים בישראל, המחזיק כלב חייב לשמור עליו בחצרו. יש לסמן את החצר בשלט "זהירות כלב". גודל כל אות בשלט לא יפחת מ-5 על 5 סנטימטר. על פי תקנות להסדרת הפיקוח על כלבים, התשס"ה-2005, יוטל קנס של 3,000 שקלים על עובר תקנה זו.

תקנות להסדרת הפיקוח על כלבים, התשס"ה-2004 (יבוא והחזקה של כלבים מסוכנים), הותקנו מכוח החוק להסדרת הפיקוח על כלבים, התשס"ג-2002. התקנות נועדו לקבוע את זני הכלבים המסוכנים ולהטיל שורת הגבלות על זני כלבים מסוכנים והדומים להם. החזקת כלב מסוכן ברשות הפרט חייבת להיות באופן שלא יוכל לצאת מהמתחם הסגור, תוך הצבת שלטי אזהרה, ושימת זמם בכל מקרה שיש בסביבה אדם מתחת לגיל 16.

== קישורים חיצוניים ==

== הערות שוליים ==

קטגוריה:שלטים
קטגוריה:כלבים והאדם
קטגוריה:כלבים מסוכנים לציבור
טיסקרצ'ן

טיסקרצ'ן (בהונגרית: Tiszakerecseny) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית טיסקרצ'ן קטנה משמעותית בעשרות השנים האחרונות, מ-1,017 תושבים בשנת 1991 עד 979 תושבים בשנת 2020.

שם העיר הוזכר לראשונה בתעודות משנת 1324.
==יהודי טיסקרצ'ן==
יהודים חיו בטיסקרצ'ן בתקופות זמן שונות והקהילה היהודית פעלה במקום עד להירצחם של רוב יהודי הכפר בשואה.

בכפר קיים בית קברות יהודי ובו כ-26 מצבות של יהודי המקום. ולאחר המלחמה הוקמה אנדרטה לזכר נרצחי הכפר בשואה ועליה שמות 28 נרצחי השואה מכפר.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|31
|
|-
|1880
|81
|1,051
|-
|1910
|108
|
|-
|1920
|80
|
|-
|1930
|49
|
|-
|1941
|43
|1,703
|-
|}

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
Dongfeng Fengxing Jingyi S50

Dongfeng Fengxing Jingyi S50, קרוי גם: Dongfeng Fengxing Jingyi S50 ev (גרסה מנוע חשמלי משנת 2017) היא מכונית משפחתית קומפקטית מסדרה Dongfeng Fengxing Jingyi מתוצרת יצרנית הרכב הסינית Dongfeng Motor Corporation , (שם בסינית: 东风风神) אשר מיוצרת משנת 2014 בסין ובתוניסיה

=="Dongfeng Fengxing Jingyi S50"==
* דגם "Dongfeng Fengxing Jingyi S50" הוצג לראשונה בתערוכת הרכב הבינלאומית של בייג'ינג בעיר בייג'ינג באפריל 2014
* 4 דלתות.
* 5 נוסעים
* מנועי בנזין.
* מנוע הנעה קדמית.
* פלטפורמה: Nissan B platform 
===מתיחות פנים===
המנוע הנוסף שהורכב בדגם "Dongfeng Fengxing Jingyi S50" החל ממרץ 2015 הוא מנוע בנזין בנפח 2.0 כ"ס בנפח 147 כ"ס שמקורו בקבוצת PSA הצרפתית.

בשנת 2018 עבר הדגם מתיחת פנים. השינוי היה באלמנטים קדמיים ואחוריים, המשלבים מנורות הלוגן מעורבות, חלל פנים חדש בהשראת מכוניות גרמניות ובחומרים.

===דגם מנוע חשמלי "Dongfeng-Fengxing Jingyi S50 EV"===
במאי 2016 בתערוכת הרכב בבייג'ינג, חשפה היצרנית "Dongfeng Motor Corporation " את הדגם החשמלי "Dongfeng-Fengxing Jingyi S50 EV", המבוסס על דגם הסדאן ה- "Fengxing Jingyi S50" לפני מתיחת הפנים.

מאז נובמבר 2017 היצרנית משווקת את המכונית גם כגרסת S50ev חשמלית. הרכב הופעל בתחילה על ידי מנוע חשמלי סינכרוני מגנט קבוע של 120 כ"ס המואץ ל -50 קמ"ש תוך 3.6 שניות. היצרן מציין את המהירות המרבית של 150 קמ"ש והטווח החשמלי הוא 255 ק"מ. סוללת ליתיום-יון קיבולת של 38.09 קוט"ש. תאוצה בין 0–100 היא 11.0 שניות.

הגרסה החשמלית שופרה בסתיו 2019. לצד העדכון, המנוע קיבל הספק של 163 כ"ס וקיבולת סוללת ליתיום-יון הוגדלה ל -56.9 קוט"ש. תאוצה בין 0–100 היא 10.0 שניות.

==גלריה==
<gallery mode="packed" heights="80">
קובץ:2016 Dongfeng-Fengxing Jingyi S50, front 8.4.18.jpg | דגם "Dongfeng Fengxing Jingyi S50", שנת 2016
קובץ:Dongfeng Fengxing Jingyi S50 facelift 001 China 2017-04-05.jpg | דגם "Dongfeng Fengxing Jingyi S50", שנת 2017
קובץ:Dongfeng Fengxing Jingyi S50 facelift 002 China 2017-04-05.jpg | דגם "Dongfeng Fengxing Jingyi S50", שנת 2017
קובץ:Dongfeng Fengxing Jingyi S50 01 -- Auto China -- 2014-04-23.jpg | דגם "Dongfeng Fengxing Jingyi S50"
</gallery>

<gallery mode="packed" heights="120">
קובץ:2018 Dongfeng-Fengxing Jingyi S50 EV, front 8.3.18.jpg | דגם "Dongfeng-Fengxing Jingyi S50 EV"
קובץ:Forthing Jingyi S50 EV 002.jpg | דגם "Dongfeng-Fengxing Jingyi S50 EV"
קובץ:Forthing Jingyi S50 EV 001.jpg | דגם "Dongfeng-Fengxing Jingyi S50 EV"
קובץ:Dongfeng Fengxing Jingyi S50 EV 01 China 2019-03-21.jpg | דגם "Dongfeng-Fengxing Jingyi S50 EV", שנת 2019
</gallery>

==ראו גם==
* Dongfeng Fengshen S30
* Dongfeng Fengshen A30

==קישורים חיצוניים ==

==הערות שוליים==

קטגוריה:דגמי מכוניות שהושקו ב-2014
קטגוריה:מכוניות משפחתיות
קטגוריה:מכוניות חשמליות
קטגוריה:כלי רכב המיוצרים בסין
קטגוריה:כלי רכב המורכבים בתוניסיה
גמל שלמה סיני

גמל שלמה סיני (שם מדעי: Tenodera sinensis) הוא מין בסדרת גמלי שלמה שמצוי באסיה. ב-1896 המין הוכנס בטעות לארצות הברית ומאז נחשב למין פולש. גמל השלמה הסיני ניזון בעיקר מחרקים אחרים, אולם נקבות בוגרות ניצפו בעבר אוכלות מלבד חרקים (צרעות וחגבים), עכבישים, זוחלים קטנים ואפילו ציפורים יונקי דבש. כמו רוב גמלי השלמה, הם ידועים בהיותם קניבלים. מחקר אחד מראה שקניבליזם מתרחש בכ-50% ממקרי ההזדווגות של מין זה.

== תיאור ==
שק ביצים של גמל שלמה סיני.
גמל השלמה הסיני הוא גמל שלמה ארוך, דק, בצבע חום וירוק. הוא בדרך כלל ארוך יותר ממינים אחרים של גמל שלמה, מגיע לקצת מעבר ל-11 סנטימטרים, והוא מין גמל שלמה הגדול ביותר באמריקה הצפונית. צבעו נע מירוק לחום עם פס רוחבי ירוק על גבולות הכנפיים הקדמיות. באור נמוך עיני גמל השלמה נראות שחורות, אך באור יום הן נראות צלולות, תואמות לצבע הראש. לאחר רבייה, הנקבה יכולה לייצר כמה שקי ביצים בקוטר של כ-2 סנטימטרים, כל אחד מהם יכול להכיל עד 400 ביצים. לעיתים קרובות, ניתן למצוא את שקי הביצים תלויים מענפים או ממשטחים משופעים אחרים אליהם היא מדביקה את שק הביצים.

== בשבי ==
גמל שלמה סיני הוא חיית מחמד נפוצה עבור חובבי גמלי שלמה, וניתן לרכוש את שקי הביצים ממשתלות צמחים ברחבי ארצות הברית. הם יכולים להיות מאולפים מספיק כדי לשבת על היד ואפילו להאכיל אותם ביד. חוץ מהיותו חיית מחמד, גמל השלמה הסיני הוא גם חרק פופולרי לצורך של הדברה ירוקה.

=== טיפול ===
את גמל השלמה הסיני יש לשמור בטרריום פי שלושה מגודלו. מדובר בטורף אגרסיבי שיעז לתקוף חרקים גדולים ממנו. בשבי, תזונתו מורכבת בעיקר מתיקנים, זבובים, פרפרים, חגבים וצרצרים. בנוסף, גמלי שלמה סינים אינם שותים מים מתוך קערה, יש לספק נוזלים על ידי ריסוס מים על בסיס יומי. ריסוס מים אינו נועד רק בשביל לספק מקור שתייה לגמל השלמה, המים גם תורמים לשמירת הלחות המתאימה על מנת שיוכל להשיל את עורו כראוי.

== טורפים ==
גמל השלמה הסיני נטרף על ידי גמלי שלמה אחרים, ציפורים, וצרעת הענק האסייתית שנמצאת בתחום המחייה שלו.

== ראו גם ==
* אצן מדברי

== קישורים חיצוניים ==

קטגוריה:גמלי שלמה
קטגוריה:סין: חרקים
יחסי ארמניה–מלזיה

יחסי ארמניה–מלזיה הם יחסי החוץ בין ארמניה למלזיה. שתי המדינות חברות מלאות באו"ם.

== סקירה כללית ==
שתי המדינות כוננו יחסים דיפלומטיים ב-11 במרץ 1993. בשנת 2018 חגגו שתי המדינות 25 שנה לכינון היחסים.

== יחסים כלכליים ==
בשנת 2020 הסתכם הסחר בין המדינות ב-14.9662 מיליון דולר. הייצוא מארמניה למלזיה הסתכם ב-9,800 דולר, ואילו היבוא ממלזיה לארמניה הסתכם ב-14.9564 מיליון דולר.

== נציגויות דיפלומטיות ==
* ארמניה מיוצגת במלזיה באמצעות שגרירותה בג'קרטה, אינדונזיה.
* מלזיה מיוצגת בארמניה באמצעות שגרירותה במוסקבה, רוסיה.

==קישורים חיצוניים==

* [https://www.mfa.am/en/bilateral-relations/my יחסי ארמניה–מלזיה], באתר משרד החוץ הארמני

== הערות שוליים ==
איתן שנרב

איתן שנרב
הרב איתן שנרב (נולד ב-1 בספטמבר 1972) הוא רב, איש חינוך ופעיל חברתי ישראלי. משיא משואה ביום העצמאות ה-73 למדינת ישראל.

==ביוגרפיה==
נולד בשכונת קריית משה בירושלים. לאברהם עובד עיריית ירושלים שהיה ממקימי קיבוץ עין הנצי"ב וחנה שעבדה כאחות במרכז הרפואי שערי צדק. השלישי מתוך ארבעה אחים. אחיו הבכור יעקב, הוא משנה למנכ"ל משרד הבינוי והשיכון.

למד בבית הספר "נועם" בקריית משה. ובתיכון למד בישיבת בני עקיבא נתיב מאיר והיה חניך בסניף בני עקיבא קריית משה. בהמשך היה מדריך חוץ בסניף פיתוח במבשרת. והתנדב במד"א ובמשמר האזרחי.

למד בישיבת ההסדר מעלות, ונמנה עם תלמידיו של הרב יהושע ויצמן. בהמשך, התגייס לחטיבת גולני במסלול ההסדר, במשך 20 שנה שירת כלוחם וחובש ובתחילת העשור השני של המאה ה-21 הפך לרב גדוד 8101 בחטיבת אלכסנדרוני, חטיבת המשך של גולני ומשרת במילואים.

הוא רב כולל צביה אלישיב בלוד, ומשמש כרב קהילת 'כלנית' בעיר. לאורך השנים למד בכולל, לימד בבתי ספר, באולפנות ובישיבות ועבד בתיכונים דתיים במסגרת עמותת מעגלים.

ב־23 באוגוסט 2019 נרצחה רנה שנרב בתו בעין בובין על ידי מטען חבלה שהוטמן על ידי מחבלים פלסטינים מהחזית העממית לשחרור פלסטין בסמוך למעיין דני., איתן נפצע באורח בינוני ובנו דביר באורח קשה.

הוא נשוי לשירה, אב ל-12. מתגורר בלוד.

==פעילות חברתית==

את עמותת 'חסד בלוד' ייסד יחד עם דני ניקריטין שפועלת לקידום מפעלי חסד, חלוקת מזון לנזקקים וסיוע והכוונה לתושבים, ומאז הרחיבה את פעילותה לתחומים נוספים.

הגמ"ח כולל פרויקטים ומיזמים שונים, כולל עזרה ושיקום כלכלי של משפחות, הפעלת חנות ביגוד יד שנייה בנוסף לכך העמותה מקיימת מדי שבוע סעודות שבת למאות נזקקים, ואנשים עריריים. עוד הקים בעיר תלמוד תורה לילדים מגיל שלוש עד גיל תיכון, אשר מגיעים אחרי הלימודים פעמיים בשבוע ולומדים תורה.

בעקבות הרצח נוסדה עמותת 'קול רנה' שאותה הוא מנהל. אל העמותה נוספו מאות מתנדבים ופעילותה הורחבה לכ-20 ערים שמופעל בהן פרויקט שולחן שבת ויותר מ־10 חנויות יד שנייה בכל הארץ.

בנוסף, מקיימת העמותה שיעורים תורניים, ועוסקת בבניית שבילי טיול, מקיימת יום מסע ברחבי הארץ ועוסקת בשיקום מעיינות.

בנוסף הוקם מיזם 'זמן רנה', שפועל להגברת המודעות בקרב צעירים ומבוגרים. לצמצום זמן החיבור לאמצעים הטכנולוגיים וחיזוק הזמן האישי והמשפחתי.

בשנת 2021 נבחר להשיא משואה בטקס הדלקת המשואות ביום העצמאות ה-73 למדינת ישראל. הנימוק כפי שנמסר על ידי שרת התחבורה מירי רגב ושר התרבות חילי טרופר בשם הוועדה הוא "שנרב והעמותה פועלים למען כלל גוני החברה הישראלית ומתוך מגמה ליצור שיח חיובי ומקרב ביניהם. עשייתם למען איחוד הלבבות במשפחה, בקהילה, בעם ובארץ ולמען חיזוק מעיינות הרוח בעמנו מבוצעת בקול רינה ובחדוות יצירה".

== קישורים חיצוניים ==
* 
* 
* 
* 
* 
* 
* [https://www.inn.co.il/tags/הרב_איתן_שנרב/ כל הכתבות על הרב איתן שנרב], באתר ערוץ 7

==הערות שוליים==

קטגוריה:אבות שכולים: נפגעי פעולות האיבה
קטגוריה:אנשי חינוך ישראלים
קטגוריה:בוגרי בני עקיבא
קטגוריה:בוגרי ישיבת מעלות
קטגוריה:בוגרי ישיבת נתיב מאיר
קטגוריה:חיילי צה"ל במלחמת חרבות ברזל
קטגוריה:לוד: אישים
קטגוריה:משיאי משואה ביום העצמאות: 2021
קטגוריה:פעילים חברתיים ישראלים
קטגוריה:פצועי טרור ישראלים
קטגוריה:ראשי כולל אברכים ישראלים
קטגוריה:רבנים צבאיים ישראלים
קטגוריה:ישראלים שנולדו ב-1972
טיססלקה

טִיסַסָלְקָה (בהונגרית: Tiszaszalka, ביידיש טיסאסאלקה, נכתב גם טיסא-סאלקא) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית טיססלקה קטנה משמעותית בעשרות השנים האחרונות, מ-1,019 תושבים בשנת 1991 עד 885 תושבים בשנת 2020.

==יהודי טיססלקה==
לפי המצבות בטיססלקה נראה שהיו יהודים במקום כבר במאה ה-18. כמה יהודים היו בעלי אחוזות וחלקם איכרים, סוחרים, בעלי מלאכה ומוכרי משקאות. עד סוף מלחמת העולם הראשונה הייתה הקהילה כפופה לקהילת מזוקסון (), לאחר המלחמה החלה להיות כפופה לקהילת ואשארושנמן.
ומשירותי הדת של קהילת טיססלקה נהנו גם יהודי הכפר הסמוך טיסוויד.
===מוסדות הקהילה===
בקהילה היו מוסדות צדקה וחסד כגון:
* חברה קדישא
* ארגון "הכנסת כלה" שדאג לסייע לכלות ממשפחות עניות להתחתן בכבוד
* בית אבות קהילתי שנקרא בזמנם "מעון זקנים"

וכן מוסדות דת ובעלי תפקידים דתיים:
* בית הכנסת נבנה סביב שנת 1900, ובשלב מסוים התפצלה הקהילה ופלג קטן הקים לעצמו בית כנסת נפרד.
* שוחט ובודק, ששימש גם כבעל תפילה ומלמד תורה לילדים. ידוע כי אחד משוחטי ומורי הקהילה היה הרב אשר זעליג שווארץ
* בקהילה כיהנו רבנים ואיתם אב בית דין. ידוע כי אחד מרבני הקהילה היה הרב הרמן רוט. ומראשי אבות בית הדין היה רבי יואל צבי ראטה והרב יעקב ראטנבארג

===מלחמת העולם הראשונה והאנטישמיות שאחריה===
במלחמת העולם לחמו יהודים מטיססלקה ואחד מהם נהרג בקרבות.
ובשנת 1919 בזמן המהפכה הקומוניסטית, שדדו המון מוסת את בתי היהודים בתואנה שאלו התעשרו מהמלחמה.
ומאז האנטישמיות בעיר גברה גם בתקופת הטרור הלבן שפשה בהונגריה ובאירופה בכלל, אז תקפו חבורות בריונים את יהודי הכפר, תקפו אותם וגנבו מבתיהם.

בשנת 1937 נרצח שוחט הכפר על ידי הונגרים מהאזור שלא נתפסו ולא הועמדו לדין.
בשנת 1939 בוצעה "בדיקת אזרחות" לתושבי הכפר ורבים נעצרו ונכלאו.

===השמדת הקהילה בשואה===
בשנת 1941 נלקחו 25 יהודים מטיססלקה לעבודות כפייה. ולאחר כיבוש הצבא הגרמני את הונגריה, באפריל 1944 רוכזו 70 היהודים שנותרו בכפר לבית הכנסת של הקהילה, ועם שחר הוסעו לגטו ברגסאס. בחודש מאי נלקחו משם למחנה ההשמדה אושוויץ.

לאחר המלחמה חזרו לכפר שלושה גברים ממחנות העבודה ושלוש נשים. כולם עזבו את הכפר תוך זמן קצר.

בכפר קיים בית קברות יהודי ובו כ-26 מצבות של יהודי המקום. ולאחר המלחמה הוקמה אנדרטה לזכר נרצחי הכפר בשואה ועליה שמות 28 נרצחי השואה מכפר.

===מפקדי האוכלוסין של יהודי הכפר===
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|30
|
|-
|1880
|95
|894
|-
|1910
|144
|
|-
|1920
|110
|
|-
|1930
|92
|
|-
|1941
|61
|1,227
|-
|}

==קישורים חיצוניים==

* 
* 
* [https://books.google.co.il/books?id=M60JAQAAIAAJ&pg=PA513&lpg#v=onepage&q=Tiszaszalka&f=false טיססלקה בפנקס הקהילות הונגריה]
* אליו נלקחו יהודי טיססלקה.
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
סלח נא אשמות

סלח נא אשמות היא סליחה שנהוגה בנוסח אשכנז בתפילת ערבית של יום הכיפורים. מחברה אינו ידוע, אולם ידוע שחי לפני המאה ה-12, שאז הפיוט כבר מוזכר במחזורי התפילה.

==מבנה==
הפיוט בנוי משנים-עשר בתים, כל בית בן שתי שורות. השורה הראשונה בכל בית פותחת במילים "סלח נא" ולאחר מכן ביטוי המתאר חטאים (למשל, בבית הראשון: "סלח נא אשמות ופשעי לאומך").
השורה השנייה בכל בית פותחת במילה "לעוון", ולאחריה ביטוי המבטא כפרה. מבנה הפיוט מבוסס על הפסוק "סְלַח נָא לַעֲו‍ֹן הָעָם הַזֶּה כְּגֹדֶל חַסְדֶּךָ וְכַאֲשֶׁר נָשָׂאתָה לָעָם הַזֶּה מִמִּצְרַיִם וְעַד הֵנָּה" (), ולכן הפיוט נאמר לאחר פסוקים אלו בתפילה. יש נוהגים שהחזן קורא את בתי הפיוט והקהל עונה בסוף כל בית "סלח נא".

כל שורה, לאחר הביטויים הפותחים החוזרים ("סלח נא" ו"לעוון"), פותחת באות לפי סדר האלפבית.

==לחנים וביצועים==
קיימים מספר לחנים לפיוט, ביניהם של חסידות ברסלב.

==קישורים חיצוניים==
* הפיוט במהדורה מדעית עם ביאור, בתוך: .

==הערות שוליים==

קטגוריה:פיוטי יום הכיפורים
קטגוריה:סליחות
קטגוריה:יצירות עם אקרוסטיכון
רינת עמנואל

רינת עמנואל (נולדה ב-1966) היא זמרת, מעבדת ומלחינה ישראלית. עמנואל הייתה מכוכבי להקת הנח"ל בשנות ה-80. היא בתו של הזמר יצחק עמנואל.
== קריירה ==
עמנואל הופיעה לראשונה בגיל תשע בפסטיבל שירי ילדים מס' 6 (1975) לצד "האחים והאחיות", בשיר "שוקי התוכי"<ref></ref>. במהלך לימודיה בתיכון, הייתה חלק מלהקת "צופי תל אביב" ובשנת 1985 השתתפה בתוכנית "התחדשות" שביים צדי צרפתי<ref></ref>.

לאחר שחרורה מצה"ל, החלה עמנואל בלימודי משחק בסטודיו ניסן נתיב וכן בסטודיו לי שטרסברג<ref></ref>. היא השתתפה בהצגות "הרוטשילידים" ו"קשה להיות יהודי" בתיאטרון היידישפיל<ref></ref> ובהופעות מוזיקליות שונות וכן בסרט "הגרעין הקשה"<ref></ref>. כמו כן השתתפה במחזה "לידה של וונוס", בקברט הסאטירי "עכביש על מצחו של הרצל", במחזמר "שיער" ובקברט הסאטירי "פצצת טום"<ref></ref>.

== אלבומים וסינגלים ==
* מקום שמור (אלבום), 2008
* למדי אותי לבכות (סינגל), מתוך הפרויקט שיר וזיכרון תשע"ה, 2015
* Solo una lagrima (סינגל), 2016
* כובע קש (סינגל), 2021
* רכבת העמק (סינגל), 2021.

== לקריאה נוספת ==
* 
* [http://www.habama.co.il/Pages/Description.aspx?Subj=8&Area=1&ArticleID=8269 קול ההתחלות - רינת עמנואל], טל גורדון, הבמה, 22/09/2008

== קישורים חיצוניים ==

== הערות שוליים ==

קטגוריה:זמרות ישראליות
קטגוריה:מעבדים מוזיקליים ישראלים
קטגוריה:מעבדות מוזיקליות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:זמרים ישראלים
קטגוריה:חברי להקת צופי תל אביב
קטגוריה:חברות להקת הנח"ל
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1966
קטגוריה:ישראלים שנולדו ב-1966
טיסוויד

טיסוויד (בהונגרית: Tiszavid) הוא כפר במחוז סבולץ'-סטמאר-ברג שבצפון מזרח הונגריה.

בשנת 1978 התאחד הכפר עם טיססלקה ובשנת 1990 חזר להיות רשות עצמאית.

==יהודי טיסוויד==
יהודים חיו בטיסוויד בתקופות זמן שונות, ובמקום היה בית קברות יהודי. הקהילה היהודית פעלה וקיבלה את שירותי הדת מקהילת טיססלקה, עד להירצחם של רוב יהודי הכפר בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|61
|545
|-
|1910
|24
|
|-
|1920
|18
|
|-
|1930
|13
|
|-
|1941
|6
|561
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מזון חתולים

חתול אוכל מתוך קערת אוכל יבש לחתולים
מזון לחתולים הוא מזון מעובד הנמכר להאכלת חתולי בית.

== תזונה ==
לחתולים יש צורכי תזונה ייחודיים<ref name="vegdef"></ref> - הם אוכלי בשר ותלויים בחומרים המזינים הקיימים בבשר. חתול הבית יכול לצרוך בשר טרי של מכרסמים, ארנבות, ציפורים ועוד, אך חתולי בית נוטים להסכים גם למזון מעובד המיוצר בהתאם לצורכי חתולים.

התזונה הטבעית של חתולים אינה כוללת כל חומר צמחי אך ידוע שבהזדמנויות שונות חתולים אוכלים צמחים או עשבים להשלמת תזונתם<ref>[https://thepets.net/what-food-can-cat-eat/ What Food Can Cat Eat] ThePets - Recommendations from veterinarians for Pet's Health and Care</ref>.

== סוגים ==

מרבית המזון לחתולים שנקנה בחנויות לחיות מגיע בצורה יבשה וידוע בשל כך כ"אוכל יבש לחתולים". זהו אוכל שלרוב מבושל בחום ולחץ גבוהים ולאחר הבישול ניתן לרסס עליו שומן (כדי לשפר את טעמו) ואף לעיתים להוסיף מרכיבים קלים אחרים כמו ויטמינים. מזון יבש לרוב נארז בשקיות נייר אטומות.

ישנם סוגים רבים של אוכל יבש, (לדוגמה - מזון לגורים/לבוגרים, מזון לפי גזע החתול, מזון לפי מצב בריאותי,) ויש להתאים את האוכל לחתול.<ref></ref>

מלבד האוכל היבש, בחלק גדול מאירופה ובארצות הברית נמכר בחנויות "מזון רטוב לחתולים" בקופסאות שימורים או בשקיות.

== קישורים חיצוניים ==

* 
== הערות שוליים ==

קטגוריה:חתול
חתולים
ג'ורג'יה מיי פוט

ג'ורג'יה מיי פוט (באנגלית: Georgia May Foote; נולדה ב־11 בפברואר 1991) פוט היא שחקנית ודוגמנית אנגליה הידועה בעיקר כמי שגילמה את אליסון סימונס בסדרת הדרמה לנוער של ה־BBC "גראנג' היל" (Grange Hill) בין השנים 2005–2008<ref></ref>, ואת קייטי ארמסטרונג באופרת הסבון Coronation Street בין השנים 2010–2015<ref></ref>.

== ראשית חייה ==
פוט למדה בבית הספר התיכון אלטון בעיר בורי שבמנצ'סטר רבתי ומאוחר יותר למדה בבורי קולג' <ref></ref>. לפוט אחות גדולה בשם קייטי.

== קריירה ==
פוט הופיעה בתפקידים קטנים בטלוויזיה הבריטית מאז 2004. היא גילמה את אנג'לה פיירלי, קרבן רצח בסדרת המותחן הפסיכולוגי Conviction, ואת שארלי ווית'ם בסדרה "החיים על מאדים"<ref></ref>. פוט שיחקה גם בתפקיד רוזי בסדרת הדרמה Sorted; בתפקיד קייטי בארנס באופרת הסבון "רופאים"; בתפקיד ג'ניפר ת'ורבר בסדרת הדרמה Casualty של ה־BBC (ב־20 בספטמבר 2008); בתפקיד ג'ולי טיניסווד בסדרת הדרמה ההיסטורית Heartbeat (2009); בתפקיד בריוני באופרת הסבון "אמרדייל" (2010); ובתפקיד ג'מה במיני סדרה "זו אנגליה 86".

בשנת 2010 התארחה פוט באופרת הסבון Coronation Street בתפקיד ג'ס בורוז, ובאותה שנה לוהקה מחדש לתפקיד הדמות החדשה קייטי ארמסטרונג, אותה גילמה עד שנת 2015.

פוט הופיעה כאורחת וכמתמודדת במספר תוכניות טלוויזיה וביניהן: Fake Reaction, All Star Family Fortunes, BBC Breakfast, Celebrity Juice ו־Loose Women.

באוקטובר 2014 חתמה פוט על חוזה עם סוכנות הדוגמנות Select Model Management.<ref></ref>

== פילמוגרפיה ==

{| class="wikitable sortable"
!שנה
!סדרת טלוויזיה
!תפקיד
!הערות
|-
|2004
|Conviction
|Angela Fairley
| rowspan="2" |3 episodes
|-
|2006
|Sorted
|Rosie
|-
| rowspan="2" |2007
|Life on Mars
|Charley Witham
| rowspan="2" |1 episode
|-
|Doctors
|Katy Barnes
|-
|2005–2008
|Grange Hill
|Alison Simmons
|Series regular
|-
|2008
|Casualty
|Jennifer Thurber
|1 episode
|-
| rowspan="2" |2009
|Cotton Stones
|Lauren
|Short film
|-
|Heartbeat
|Julie Tinniswood
|1 episode
|-
| rowspan="3" |2010
|Emmerdale
|Bryony Gregson
|1 episode
|-
|This Is England '86
|Gemma
|2 episodes
|-
| rowspan="2" |Coronation Street
|Jess Burrows
|1 episode
|-
|2010–2015
|Katy Armstrong
|Series regular 391 episodes
|-
|2012, 2013
|Loose Women
| rowspan="7" |Herself
|Guest panellist: 2 episodes
|-
|2013
|All Star Family Fortunes
| rowspan="5" |Contestant/panelist
|-
|2013, 2016
|Celebrity Juice
|-
|2014
|Fake Reaction
|-
| rowspan="2" |2015
|Strictly Come Dancing
|-
|Strictly Come Dancing: It Takes Two
|-
|2016
|Saturday Kitchen
|1 episode
|-
|2016
|Trollied
|Holly
|4 episodes
|-
|2020
|Doctors
|Gracie Bradshaw
|Episode: "A Day in the Life..."
|-
|2020
|The Outpost
|Falista
|7 Episodes
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:דוגמניות אנגליות
קטגוריה:בריטיות שנולדו ב-1991
רפאל גולדברג

רפאל גולדברג (בהונגרית: Goldberg Rafael; פאפה, 1 ביולי 1841 – בודפשט, 22 ביוני 1900)<ref></ref> היה דוקטור לפילוסופיה ורב הונגרי.

== ביוגרפיה ==
רפאל גולדברג היה בנו של יוסף שלמה גולדברג. הוא סיים את הגימנסיה בעיר הולדתו פאפה ואת שלוש שנות האוניברסיטה וכן את בית המדרש לרבנים בברסלאו (ורוצלב), שם ניגש בשנת 1869 לבחינת הסמיכה לרבנות. לאחר מכן נבחר לרב הקהילה היהודית בבודה ולאחר מכן לרב ראשי. משנת 1871 הוא היה ברובע 2 בבודפשט (בודה) גם מורה ללימודי הדת היהודית בבית ספר ממלכתי הריאלי. מותו נגרם על ידי דלקת בכליות.

הוא הובא למנוחות בבית הקברות היהודי פרקשרט.

== משפחתו ==
אשתו הייתה עמליה סמלר (1850–1921), איתה התחתן ב-25 ביולי 1871 בבודה.<ref></ref>

ילדיהם:
* הלן גולדברג, אילונה (1872–1956). בעלה מנו אפשטיין (1865–1944) היה רופא.
* ברתה גולדברג (נולדה ב-1876). בעלה, אדולף לאמברג (נולד ב-1870), היה תעשיין, בעל בית חרושת.
* גזה גולדברג (1878–1901) הייתה עורכת דין
* אאוגניה גולדברג (נולדה ב-1880)

== עבודותיו ==
* [https://mandadb.hu/tetel/720713/A_Zsido_nep_es_irodalom_Tortenete ההיסטוריה של העם היהודי ושל הספרות מגלות בבל ועד ימינו] . למחנכים ולמורים בבתי הספר התיכוניים. בודפשט, 1877. (כתב העת למורים. מהדורה 2 מתוקנת ומורחבת 1883. מהדורה 3 מתוקנת ומורחבת, 1893. בודפשט).
* התלמוד. קריאה ולימוד. הרצאותיו שהופיעו בדפוס. הוא קיים את החוג בבודה. בודפשט, 1883.

== לקריאה נוספת ==
* יוז'ף סיניאי: [https://mek.oszk.hu/03600/03630/html/g/g06732.htm חייהם ויצירותיהם של סופרים הונגרים]. 1894
* לקסיקון יהודי הונגרי. 1928. [http://mek.oszk.hu/04000/04093/html/0325.html הרב רפאל גולדברג].
* ג'רג' בניק : [https://books.google.hu/books?id=6ui9DwAAQBAJ&pg=PA91&lpg=PA91&dq=goldberg+rafael+1841&source=bl&ots=Yyn-Ir_N5x&sig=ACfU3U3Jgha-oaJlDqjbOyTy8XMzi5qPNQ&hl=en&sa=X&ved=2ahUKEwj5_oW1z4zuAhXJ-ioKHRMkARAQ6AEwD3oECBAQAg#v=onepage&q=goldberg%20rafael%201841&f=false לקסיקון מומחי המקרא ההונגרי], JATEPress Publisher, פץ', 2016.
* [https://www.findagrave.com/memorial/194434615/rafael-goldberg www.findagrave.com]

==קישורים חיצוניים==
* 

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בברסלאו
קטגוריה:פאפה: אישים
קטגוריה:ילידי 1841
קטגוריה:נפטרים ב-1900
ואמושאטיה

ואמושאטיה (בהונגרית: Vámosatya) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית ואמושאטיה קטנה משמעותית בעשרות השנים האחרונות, מ-716 תושבים בשנת 1990 עד 578 תושבים בשנת 2020.

==יהודי ואמושאטיה==
יהודים חיו בואמושאטיה בתקופות זמן שונות. את שירותי השוחט היהודי הם קיבלו מהשוחט של ברבאש.

בדף הקהילה ממפקד קהילות הונגריה שנכתב ב-13 באפריל 1944 כתבו יהודי הכפר כי חיים בכפר 14 יהודים, הייתה להם מכולת בבעלותם שפשטה את הרגל והם ללא פרנסה. בהמשך החודש גורשו היהודים ונרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|29
|
|-
|1880
|63
|713
|-
|1910
|74
|
|-
|1920
|54
|
|-
|1930
|35
|
|-
|1941
|27
|1,163
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA182#v=onepage&q&f=false ואמשטיה] בתיאור על קהילת ברבאש בפנקס הקהילות הונגריה, עמוד 182
*ואמוש-אט'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 143. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
ברברה מקדונלד

ברברה אנה מקדונלד (באנגלית: Barbara Macdonald; 11 בספטמבר 1913 - 15 ביוני 2000) הייתה עובדת סוציאלית, לסבית ופמיניסטית ופעילה נגד גילנות אמריקאית.

== ביוגרפיה ==
ברברה מקדונלד נולדה בפומונה, קליפורניה ארצות הברית וגדלה בלה להברה, קליפורניה. כשהייתה בת 15 עזבה את בית הוריה והחלה לפרנס את עצמה כעובדת בית בלונג ביץ', קליפורניה. היא למדה במכללת ג'וניור לונג ביץ' בין השנים 1931–1932 ובמכללת ג'וניור בסנטה אנה בשנים 1932–1937. היא כמעט גורשה ממכללת ג'וניור בסנטה אנה בגלל קשר אינטימי עם אישה והגדירה את עצמה כלסבית. היא המשיכה את לימודיה באוניברסיטת קליפורניה, ברקלי, בין השנים 1938–1940. בזמן לימודיה עבדה כפעלולנית.<ref></ref> עד פרישתה לגמלאות ב-1974, מקדונלד המשיכה בלימודים אקדמיים במספר אוניברסיטאות ורכשה תואר ראשון ושני בעבודה סוציאלית ותעודות נוספות. היא עבדה כעובדת סוציאלית במגוון מדינות הרחבי ארצות הברית. לאחר פרישתה השתתפה בסדנת כתיבה פמיניסטית שהעבירה סינתיה ריץ' ולאחריה השתיים הפכו לזוג.<ref></ref>

מקדונלד נפטרה מאלצהיימר ב-15 בספטמבר 2020.

== גילנות בתנועה הפמיניסטית ==
מקדונלד התוודעה לתנועה הפמיניסטית כאישה מבוגרת וזיהתה את האפליה על בסיס גיל של נשים פמיניסטיות צעירות כלפי נשים זקנות. נשים צעירות מתנכרות לנשים זקנות, חוששות להיות איתן וסולדות מגופן של נשים זקנות. היא טענה שתרבות הצריכה הסקסיסטית המקדשת את הנעורים ודוחקת זקנים בכלל ונשים זקנות בפרט חלחלה לתנועה הפמיניסטית.<ref></ref> על פי מקדונלד, הפטריארכיה והקפיטליזם, הן אידאולוגיות המחזקות את השליטה הגברית, המגיעות לשיא הזיקוק שלהן במשפחה ההטרונורמטיבית המערבית. המשפחה מקבעת את תפקידיהן המסורתיים של נשים ומגבירה אי-שוויון מיני. נשים מבוגרות נתפסות כבלתי יצרניות מפני שאינן פוריות והערך הכלכלי שלהן נמוך. כך נוצרת אצל נשים זקנות תחושת חוסר התועלת שלהן. חוסר ערך וחוסר אונים מועברים לנשים מבוגרות לא רק על ידי גברים, אלא גם על ידי נשים צעירות יותר.<ref></ref> לטענתה התנועה הפמיניסטית ולימודי נשים אימצו את היחס המתנשא לנשים זקנות. בכנס ללימודי נשים בשנת 1985 אמרה: <ref></ref>

ב-1983 פרסמו מקדונלד וריץ את הספר Look Me in the eye: old women, Aging and Ageism. הספר עוסק בפמיניזם, גילנות, מערכות יחסים לסביות ובאופן שבו החברה מתייחסת אליהן. הוא משלב חוויה אישית של הזדקנות עם תיאוריה פמיניסטית.

== הערות שוליים ==

קטגוריה:פעילות חברתיות אמריקאיות
קטגוריה:פמיניסטיות אמריקאיות
קטגוריה:להט"ביות אמריקאיות
קטגוריה:להט"בים אמריקאים
קטגוריה:עובדות סוציאליות אמריקאיות
קטגוריה:פעילים חברתיים אמריקאים
קטגוריה:פמיניסטים אמריקאים
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
KRI ננגלה

KRI ננגלה (באינדונזית: KRI Nanggala (402)), הידועה גם בשם Nanggala II, הייתה אחת משתי צוללות תקיפה דיזל-חשמליות מסוג 209/1300 של הצי האינדונזי . באפריל 2021 טבעה הצוללת באוקיינוס ההודי סמוך לאי באלי, ועמה כל 53 אנשי הצוות שהיו עליה.

הצוללת הוזמנה על ידי חיל הים האינדונזי בשנת 1977 מממשלת גרמניה המערבית<ref></ref>, הושקה בשנת 1980, ונקנתה בשנת 1981<ref></ref>. במרוצת השנים ערכה הצוללת מספר רב של פעולות איסוף מודיעין בצפון האוקיינוס ההודי ובאזור מזרח טימור<ref></ref> וצפון קאלימנטן. הצוללת לקחה חלק בתרגיל הימי הבינלאומי לשיתוף פעולה, מוכנות והכשרה , כמו גם מספר אימונים ותרגילים עם הצוללת האמריקאית USS Oklahoma City. בשנת 2012 עברה הצוללת שיפוץ נרחב כדי לאפשר לה לפעול גם בשנים הבאות<ref></ref><ref></ref>.

ב-21 באפריל 2021 הוכרזה הצוללת כנעדרת, זאת לאחר שעות של ניתוק הקשר עם מפקדיה שעל הקרקע, בעת שהייתה מתחת למים. היעלמותה התרחשה באמצע תרגיל טורפדו מצפון לאי באלי<ref></ref>. לפני שהתנתק הקשר עם היבשה נורה טיל טורפדו יחיד מסוג SUT<ref></ref><ref></ref><ref></ref>. בסביבות השעה 09:37 דווח כי הצוללת נעדרת<ref></ref>, וייתכן כי חוותה הפסקת חשמל בעקבות צניחה לעומק של 600–700 מטר<ref></ref>. חיל הים האינדונזי העריך כי אספקת החמצן שבתוך הצוללת תספיק לשלושה ימים<ref></ref>, ובזמן הזה נשלחו אוניות מקומיות ובינלאומיות לשוט באזור ולחפש סימנים לצוללת.

שלושה ימים לאחר מכן, ב-24 באפריל 2021, נמצאו על פני המים חתיכות פסולת שהיו קיימות בצוללת, ופיקוד הצי האינדונזי הכריז על הצוללת כטבועה. למחרת, סריקות זיהו בוודאות את שרידי הצוללת על קרקעית הים, וכתוצאה מכך אושר אובדנם של כל 53 אנשי הצוות שהיו בה<ref></ref>. מותם של 53 מלחים מהווה את האסון הגדול ביותר בנפש שהתרחש, מאז אסון טביעת הצוללת הסינית צ'אנגצ'נג 361 באפריל 2003, שבו ניספו כל 70 אנשי הצוות.

== קישורים חיצוניים ==

* סוכנויות הידיעות, "[https://www.ynet.co.il/news/article/BygX1Kp8d אינדונזיה: צוללת נעלמה ועליה 53 אנשי צוות]", באתר ynet
* אורי רודריגז-גרסיא, "[https://www.israelhayom.co.il/article/873083 הצוללת האינדונזית נמצאה בעומק 850 מטר]", באתר ישראל היום
* רויטרס, "[https://news.walla.co.il/item/3430639 צוללת אינדונזית עם 53 אנשי צוות נעלמה לחופי באלי]", באתר וואלה! חדשות
* גרדיאן, "[https://www.haaretz.co.il/news/world/asia/.premium-1.9742466 נמצאו שרידי צוללת שנעלמה באינדונזיה. הערכה: היא שקעה ו-53 אנשי צוותה מתו]", באתר הארץ

== הערות שוליים ==

קטגוריה:צוללות שטבעו
קטגוריה:אינדונזיה: היסטוריה
קטגוריה:אסונות ב-2021
שרה רוברטסון

שרה רוברטסון (באנגלית: Sarah Robertson ; 16 ביוני 1891 – 6 בדצמבר 1948) הייתה ציירת קנדית של נופים, טבע דומם, דיוקנאות וציורי קיר בבתים פרטיים.

== ביוגרפיה ==

=== ראשית חייה ===
רוברטסון נולדה במונטריאול ב־16 ביוני 1891, בתם של ג'ון ארמור רוברטסון וג'סי אן כריסטי. הוריה היו במקור מסקוטלנד. היא התחנכה במונטריאול. במהלך ילדותה, המשפחה חיה בנוחות, אך בהמשך התמודדה עם מאבקים כלכליים. היא החלה בלימודי אמנות בגיל תשע עשרה עם מלגה מאגודת האמנות של מונטריאול בהנהלת ויליאם ברימנר <ref>Farr, Dorothy; Luckyj, Natalie (1975). From Women's Eyes: Women Painters in Canada. Kingston: Agnes Etherington Art Centre. p. 38.</ref> ומוריס קולן. מלחמת העולם הראשונה קטעה את לימודיה, ולאחריה המשיכה אותם בשנים 1921 עד 1924 אצל רנדולף יוטון, חבר מייסד בקבוצת הציירים הקנדית.<ref></ref>

=== קריירה אמנותית ===
שרה רוברטסון, מנוחה 1926
במהלך השנים האחרונות שלה באגודת האמנות, רוברטסון הצטרפה לתלמידים לשעבר יחד עם המורה שלהם רנדולף יוטון, לקבוצת ביבר הול. אלכסנדר יאנג ג'קסון היה נשיא הקבוצה. עבודותיה של רוברטסון הוצגו בתערוכת יחיד בגלריה הלאומית של קנדה בשנת 1951. רוברטסון הציגה גם בארצות הברית, בתערוכות קבוצתיות בגלריה לאמנות של אוניברסיטת ייל בשנת 1944, במוזיאון הלאומי בריו דה ז'ניירו ובמוזיאון ריברסייד בניו יורק. <ref></ref>

קבוצת ביבר הול הייתה קבוצה של ציירים קנדים ממונטריאול שנפגשו בסוף שנת 1910 בזמן שלמדו אמנות בבית ספר שניהלה אגודת האמנות במונטריאול. נורה קולייר, אמילי קואן, פרודנס היוארד, מייבל לוקרבי, מייבל מאי, קתלין מוריס, ליליאס טורנס ניוטון, שרה רוברטסון, אן סאבאג' ואתל סאת' היו חלק מקבוצה זו. אגודה זו של 19 אמנים במונטריאול, התחייבה לפתח סגנונות אמנותיים מובהקים תוך הכרה בהשפעת קבוצת השבעה והמודרניזם הצרפתי.
שרה רוברטסון, יוסף ומריה לואיס, 1930
אמני הול ביבר ערכו את התערוכה השנתית שלהם בגבעת ביבר הול. בסוף שנת 1921 נקלעה קבוצת ביבר הול לקשיים כלכליים חמורים שחייבו את הוויתור על האולפנים שלהם. הגברים הלכו בדרכם, אך מרבית הנשים נותרו בקשר הדוק זו עם זו. במקביל, שרה רוברטסון ניהלה גם התכתבות ארוכה עם אלכסנדר יאנג ג'קסון, שהציע לה שיפוט ביקורתי חיוני.

רוברטסון הייתה חברה מייסדת בקבוצת הציירים הקנדית, והציגה איתם שנים רבות. הקבוצה הורכבה מ -28 ציירים שונים דוברי אנגלית מרחבי קנדה. קבוצה זו שימשה בקביעת כיוון חדש לאמנות הקנדית, וביטאה את המגוון של החוויה הקנדית בנופים ומבנים על בסיס חזונה של קבוצת השבעה.

== חיים מאוחרים ==
עבודתה המאוחרת של רוברטסון הייתה חופשית יותר בקומפוזיציה ונועזת יותר בצבעים. הדבר שיקף את אהבתה לטבע ואת סגנונה הייחודי.

היא נפטרה ב־6 בדצמבר 1948 במונטריאול. <ref>Jackson, A. Y. (1948-12-11). "Jackson pays tribute to Sarah Robertson". The Gazette. p. 25</ref>
== קישורים חיצוניים ==

== הערות שוליים ==

קטגוריה:ילידות 1891
קטגוריה:נפטרות ב-1948
קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
איגור

איור של דמות "איגור"
דמויותיהם של המדען ויקטור פרנקנשטיין ועוזר המעבדה פריץ, האבטיפוס לדמויות "איגור", בסרט "פרנקנשטיין" (1931)
איגור הוא דמות המופיעה במספר יצירות וסרטי אימה, דמותו של עוזר מעבדה גיבן למספר נבלים ביצירה הגותית או נבל עצמאי הדואג לעצמו ולצרכיו; הסוג השני הזה של "איגור" מיוצג למשל על ידי דמותו של בלה לוגוסי ב"בנו של פרנקנשטיין" (1931) וב"רוחו של פרנקנשטיין" (1942). דמותו של איגור נתפרסמה במספר סרטי אימה ובפרודיות לסרטי אימה, ובדרך כלל הייתה לשוליית דמותו של המדען המטורף, בין היתר זאת של המדען ויקטור פרנקנשטיין. דמותו של "איגור" כיום היא שילוב של מספר דמויות שהופיעו בסרטי אימה של אולפני יוניברסל. בסרט "פרנקנשטיין" (1931) הראשון, הדמות המקבילה ל"איגור" נקראת "פריץ". בסרטי המשך, דמות אחרת - מעוותת פיזית גם היא - בשם "איגור", הוצגה בסרטים, אם כי דמות זו לא הייתה של עוזר מעבדה. מעבר לכך, בספרה המקורי של מרי שלי "פרנקנשטיין" משנת 1818 לדמות המדען פרנקנשטיין אין כל עוזר מעבדה או קשר לדמות כלשהי ששמה "איגור".

== תולדות הדמות ==
דמות עוזר המעבדה הגיבן שגילם בסרט הראשון בסדרת סרטי "פרנקנשנטיין" (1931) מהווה את עיקר הבסיס לדמותו של "איגור" בקולנוע האימה, אף על פי שדמות זאת למעשה נקראה "פריץ". דמותו של פריץ אין מקורה בספר "פרנקנשטיין" מאת מארי שלי, אלא מקורה במחזה "" משנת 1823, עיבוד תיאטרלי של הספר, המוקדם ביותר המתועד, שבו גילם את הדמות .<ref></ref><ref></ref>

בסרטי ההמשך בסדרת פרנקנשטיין, "בנו של פרנקנשטיין" (1939) ו"רוחו של פרנקנשטיין" (1942) – הסרטים השלישי והרביעי בסדרה – הופיעה דמות שנקראה בשם "איגור", בגילומו של בלה לוגוסי. דמות זאת אינה גיבנת ואינה דמות של עוזר מעבדה, אלא דמותו של נפח עם שבר בגבו, שאירע בעת ניסיון כושל לתלייתו. הוא מחיה מחדש את המפלצת של פרנקנשטיין, לצורך נקמה באנשי העיירה שניסו לתלות אותו כעונש על שוד קברים. דמות זו שורדת ניסיון להריגתה בירייה, ומופיעה בסרט הבא בסדרה ("רוחו של פרנקנשטיין"), שבו מוחה נשתל בגופה של המפלצת.

בשנת 1944 הציגו שוב אולפני יוניברסל דמות של עוזר מעבדה גיבן, המסייע לדמות המדען המטורף, בסרט "", שבו גילם ג'. קרול נאייש דמות כזו, ששמה "דניאל".

בסרט האימה "" (1933), "איוואן איגור" הוא השם שניתן לדמות אוצר מוזיאון השעווה המטורף. בשנת 1953 חודש הסרט בשם "בית השעווה", ובו השם "איגור" ניתן לדמות עוזרו של האוצר, שגילם צ'ארלס ברונסון; דמות זו אינה גיבנת כמו בסרטי פרנקנשטיין, אלא אילמת וחירשת.

בהמשך הופיעה הדמות בווריאציות שונות ביצירות רבות. בין היתר, בסרט "איגור" (2008) הדמות הראשית היא עוזרו לשעבר של המדען המטורף ד"ר גליקנשטיין המנוח. בסרט זה, איגור יורש את מחקריו של מורו וחולם להפוך למדען המפורסם בעולם.

== קישורים חיצוניים ==
* [https://web.archive.org/web/20071008213924/http://www.writingstudio.co.za/page462.html the writing studio the art of writing and making films original innovation van helsing]

== הערות שוליים ==

קטגוריה:דמויות קולנועיות
קטגוריה:פרנקנשטיין